Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 523/10/5505	Liptovský Mikuláš, 29.4.2013
EEČ : 2-39-174-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
	Hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 08. 03. 2006, zaviazaný platiť mesačné výživné na svoje dcéry Janu (XXXXX) po 2 500,- Sk (82,98 €), Danu (XXXXX po 2 000,- Sk (66,39 €), Veroniku (XXXXX) po 1 500,- Sk (49,79 €) a Frederiku XXXXX XXXXX) po 1 500,- Sk (49,79 €) vždy do 20. dňa  v mesiaci do rúk ich matky XXXXX, trvale bytom XXXXX,  XXXXX, od 01. 01. 2009 doposiaľ si túto povinnosť plnil nepravidelne, pričom v roku 2009 v marci a v máji zaslal po 250,- €, v júli a septembri po 200,- € a v decembri 500,- €, v roku 2010 v januári uhradil 100,- €, vo februári 150,- €, v marci 200,- €, v apríli 150,- €, v máji 180,- €, v júli 100,- €, v septembri 250,- € a v decembri 700,- €, v roku 2011 od januára do júla platil po 250,- €, od júla do októbra uhradil každý mesiac po 200,- €, v novembri  1 500,- € a v decembri 200,- €, v roku 2012 zaslal v januári 1 200,- €, vo februári a v marci po 200,- € a v decembri 254,- €, v apríli 2013 uhradil 2 947,95 €, pričom za uvedené obdobie na výživnom dlhoval najmenej 2 947,95 €,

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1, ods. 3 písm. b/ Trestného zákona pre skutok, že hoci  bol právoplatným rozsudkom Okresného súdu  v Liptovskom Mikuláši, sp. XXXXX zo dňa 08. 03. 2006, zaviazaný platiť mesačné výživné na svoje dcéry Janu (XXXXX) po 2 500,- Sk (82,98 €), Danu XXXXX po 2 000,- Sk (66,39 €), Veroniku XXXXX) po 1 500,- Sk (49,79 €) a Frederiku (XXXXX) po 1 500,- Sk (49,79 €) vždy do 20. dňa  v mesiaci do rúk ich matky XXXXX, trvale bytom XXXXX,  XXXXX, od 01. 01. 2009 doposiaľ si túto povinnosť plnil nepravidelne, pričom v roku 2009 v marci a v máji zaslal po 250,- €, v júli a septembri po 200,- € a v decembri 500,- €, v roku 2010 v januári uhradil 100,- €, vo februári 150,- €, v marci 200,- €, v apríli 150,- €, v máji 180,- €, v júli 100,- €, v septembri 250,- € a v decembri 700,- €, v roku 2011 od januára do júla platil po 250,- €, od júla do októbra uhradil každý mesiac po 200,- €, v novembri  1 500,- € a v decembri 200,- €, v roku 2012 zaslal v januári 1 200,- €, vo februári a v marci po 200,- € a v decembri 254,- €, v apríli 2013 uhradil 2 947,95 €, pričom za uvedené obdobie na výživnom dlhoval najmenej 2 947,95 €.
Po ukončení  vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX vo svojej výpovedi uviedol, že dlžné výživné vyplatil v celej výške a dal matke svojich dcér peniaze aj navyše. V spise sa nachádzajú  doklady svedčiace o tom, že obvinený do dnešného dňa zameškané výživné uhradil. XXXXX, matka detí vypovedala, že obvinený žije na Cypre a peniaze zasiela cez Western Union. Jej dcéry v dôsledku neplatenia výživného obvineným núdzou netrpeli a celé dlžné výživné uhradil. Dcéra XXXXX vypovedala, že ani jej otec nedlhuje žiadnu čiastku na výživnom. Voči nej mal obvinený vyživovaciu povinnosť do 01. 07. 2011, odkedy sa zamestnala. Ani ona núdzou netrpela v čase, keď obvinený výživné neuhrádzal. Obvinený mal k dnešnému dňu od januára 2009 zaplatiť na výživnom čiastku vo výške 11 119,84 € a to pre všetky svoje štyri dcéry. K dnešnému dňu zaslal matke svojich dcér sumu vo výške 12 031,95 €. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho dcéry trvalo nepriaznivé následky, rozhodla som  tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka